****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**

-----

**ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ &**

**Δ/ΘΜΙΑΣ ΕΚΠ/ΣΗΣ Β. ΑΙΓΑΙΟΥ**

**Δ/ΝΣΗ Δ/ΘΜΙΑΣ ΕΚΠ/ΣΗΣ Ν. ΛΕΣΒΟΥ Π. Θερμής 22/2/2024**

**ΓΥΜΝΑΣΙΟ ΘΕΡΜΗΣ ΜΥΤΙΛΗΝΗΣ**

**ΠΥΡΓΟΙ ΘΕΡΜΗΣ, Μυτιλήνη 81131**

Πληροφορίες : κ. Μιχαλάκης Απόστολος

Τηλέφωνο : (22510) -71301

Προς

ΔΔΕ Λέσβου

Για ανάρτηση στην ιστοσελίδα

Email: mail@gym-loutrop.les.sch.gr

**ΘΕΜΑ: Πρόσκληση εκδήλωσης ενδιαφέροντος για πραγματοποίηση τριήμερης εκδρομής του Γυμνασίου Θερμής στην Αθήνα**

 O Διευθυντής του Γυμνασίου Θερμής ζητεί την εκδήλωση ενδιαφέροντος από τα τουριστικά πρακτορεία για την πραγματοποίηση εκπαιδευτικής εκδρομής με προορισμό την Αθήνα και ζητούμε ΚΛΕΙΣΤΕΣ προσφορές (έντυπα ή ηλεκτρονικά) από τα τουριστικά γραφεία **μέχρι την Δευτέρα 04/03/2024 και ώρα 10.00** οι οποίες θα κατατεθούν στο γραφείο του διευθυντή του Γυμνασίου Θερμής , είτε σε κλειστό φάκελο, είτε ηλεκτρονικά με κωδικό

**Συγκεκριμένα στοιχεία της εκδρομής - προϋποθέσεις:**

**ΑΝΑΧΩΡΗΣΗ ΑΠΟ ΜΥΤΙΛΗΝΗ**: **Πέμπτη 04/04/2024 πρωί αεροπορικώς**

 **ΕΠΙΣΤΡΟΦΗ ΣΤΗ ΜΥΤΙΛΗΝΗ: Σάββατο 06/04/2024 βράδυ αεροπορικώς**

**ΑΡΙΘΜΟΣ ΜΑΘΗΤΩΝ : 17**

**ΑΡΙΘΜΟΣ ΣΥΝΟΔΩΝ : 2**

**ΑΡΙΘΜΟΣ ΔΙΑΝΥΚΤΕΡΕΥΣΕΩΝ ΣΕ ΞΕΝΟΔΟΧΕΙΟ ΑΘΗΝΑΣ: 2**

**ΕΝΔΕΙΚΤΙΚΟ ΠΡΟΓΡΑΜΜΑ ΕΚΔΡΟΜΗΣ**

**1η Ημέρα - ΠΕΜΠΤΗ 04/04/2024** Αναχώρηση το πρωί με αεροπλάνο για Αθήνα . Άφιξη στο ξενοδοχείο, τακτοποίηση στα δωμάτια. Επίσκεψη στην Παλιά Βουλή (Σταδίου). Περίπατος στην Καπνικαρέα-Μοναστηράκι-Αρχαία Αγορά-Ρωμαϊκή Αγορά-Πλάκα-Αναφιώτικα. Το απόγευμα στις 16:00 θα επισκεφθούμε την Βουλή των Ελλήνων, στην οποία θα ξεναγηθούμε. Το βράδυ θα παρακολουθήσουμε θεατρική παράσταση . Επιστροφή στο ξενοδοχείο και διανυκτέρευση.

**2η Ημέρα – ΠΑΡΑΣΚΕΥΗ 05-04-2024** Μετά το πρωινό θα επισκεφθούμε το Μουσείο Ακρόπολης. Θα ακολουθήσει περίπατος στο Ερέχθειο-Ακρόπολη-Λόφος του Αρείου Πάγου Το απόγευμα θα επισκεφθούμε το Πλανητάριο. Βραδινή έξοδος για φαγητό.

 **3η Ημέρα – ΣΑΒΒΑΤΟ 06-04-2024** Μετά το πρωινό μας , θα επισκεφθούμε το Μουσείο Ολυμπιακών Αγώνων και το Αττικό Πάρκο. Επίσκεψη στο Mall Κόσμος από όπου θα αναχωρήσουμε για αεροδρόμιο .

**ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ**

1. Το ξενοδοχείο να είναι σε ασφαλή περιοχή.

2. Αεροπορικά εισιτήρια αναχώρησης και επιστροφής. Πρώτη πτήση για αναχώρηση και τελευταία πτήση για επιστροφή.

3. Το ξενοδοχείο να είναι τουλάχιστον τριών αστέρων (επίσημος χαρακτηρισμός ΕΟΤ).

4. Η διαμονή των μαθητών στο ξενοδοχείο θα είναι σε δίκλινα ή τρίκλινα δωμάτια και των καθηγητών συνοδών σε μονόκλινα δωμάτια.

5. Όλοι οι μαθητές θα μένουν στο ίδιο ξενοδοχείο και δεν θα επιτραπεί ο χωρισμός σε δύο ξενοδοχεία,.

6. Σε όλα τα μέλη της εκδρομής θα προσφέρεται πρωινό από το ξενοδοχείο.

7. Το λεωφορείο θα πρέπει να επαρκεί για το πλήθος μαθητών και συνοδών, θα είναι τουριστικό με κλιματισμό, μουσική, μικροφωνική εγκατάσταση, φαρμακείο, ζώνες ασφαλείας και θα πληροί τις νόμιμες προϋποθέσεις κυκλοφορίας..

 8. Το λεωφορείο θα είναι στη διάθεση των μαθητών καθ΄ όλη τη διάρκεια της ημέρας, στις περιηγήσεις-ξεναγήσεις, όσο και στη βραδινή έξοδο.

9. Στο φάκελο της προσφοράς θα υπάρχει φωτοτυπία της άδειας λειτουργίας γραφείου γενικού τουρισμού του ενδιαφερομένου. Στην προσφορά θα αναφέρεται η επιβάρυνση ανά μαθητή και η συνολική τιμή.

10. Θα υπάρχει ομαδική ασφαλιστική κάλυψη για όλους τους μαθητές και τους συνοδούς καθηγητές.. 11. Από τη συνολική αξία της εκδρομής το 20% θα παρακρατηθεί ως εγγύηση ακριβούς εκτέλεσής της και θα αποδοθεί μετά την επιστροφή του σχολείου από την εκδρομή.

12. Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, ανά μαθητή .

Το σχολείο θα επιλέξει την προσφορά που θα εγγυάται την ΚΑΛΥΤΕΡΗ και ΑΣΦΑΛΕΣΤΕΡΗ ΟΡΓΑΝΩΣΗ της εκδρομής και ΠΡΟΣΙΤΗ στις τιμές. Θα ληφθεί σοβαρά υπ’ όψη η θέση του ξενοδοχείου.

**ΠΑΡΑΤΗΡΗΣΕΙΣ**

 Το οριστικό πρόγραμμα της εκδρομής ενδέχεται να διαφοροποιηθεί σε περίπτωση έκτακτης ανάγκης Στην περίπτωση αυτή θα υπάρχει έγκαιρη ενημέρωση.

 **Ο ΔΙΕΥΘΥΝΤΗΣ**

 **ΑΠΟΣΤΟΛΟΣ ΜΙΧΑΛΑΚΗΣ**